Drengsrudbekken

Drengsrudbekken er en av sidebekkene til Askerelva i Asker, og tilhører Askervassdraget. Bekken begynner ved utløpet til Nedre Drengsrudvann to km sørvest for Asker sentrum, og har utløp i Askerelva rett vest for sentrum. Bekkens nedbørsfelt dekker Drengsrudområdet og den nordøstlige delen av Vardåsmarka. Bekken følger sørsiden av E-18 mot øst, og har lite av sitt opprinnelige løp bevart. 

De siste 120 meterne før bekkens utløp i Askerelva var lenge lagt i rør, men ble i oktober 2022 gjenåpnet i et nytt bekkeløp. Åpningen av bekken var opprinnelig planlagt som en kanal oppe langs fortauet, noe som ville krevd en dam med demning. Planene ble imidlertid endret til gjenetablering av et naturlig bekkeløp, slik at plante- og dyrelivet i og langs bekken blir en forlengelse av livet i Askerelva. Den ideelle foreningen Asker elveforum fulgte saken tett, og fremmet flere kritiske innspill underveis i prosessen. Den løsningen man til slutt landet på fikk gode tilbakemeldinger fra foreningen.

Referanser

Litteratur

Eksterne lenker 
 Faktaark om Askerelva bekkefelt på vann-nett.no, herunder Drengsrudbekken
 Norges vassdrags- og energidirektorats tjeneste Vassdragsdata
 Miljødirektoratets faktaark om Øvre Drengsrudvann

Askervassdraget